***Kalocsai Fegyház És Börtön***

***Látogatással kapcsolatos általános szabályok:***

A rezsimszabályokhoz igazodóan az elítélt havonta legalább egyszer, alkalmanként 60 percben, de legfeljebb 120 percben, egyidejűleg négy fő látogatót fogadhat.

Gyermekkorú látogató csak felnőtt korú személy kíséretében léphet a bv. intézetbe.

A kapcsolattartók látogatása az intézet által meghatározott napokon és időpontban történhet. (hétfőtől – péntekig).

Az azonos időpontban érkező látogatók a beszélő helyiséget egyszerre hagyhatják el (kivétel hirtelen rosszullét).

A fogvatartottnak kell megjelölni a látogatáson fogadni kívánt személyeket olyan időpontban, hogy az engedélyeket a látogatás esedékessége előtt legkésőbb 10 nappal postázhassa az intézet. A postaköltségek a fogvatartottat terhelik.

Ha nem a kiértesített személy érkezik látogatás céljából, azt a reintegrációs tisztnek jelezze, Amennyiben a kapcsolattartók között szerepel, és nincs tiltás a látogatást illetően, továbbá a fogvatartott azzal a személlyel kéri a látogatás engedélyezését, a beléptetését csak biztonsági szempontból lehet megtiltani.

Amennyiben a fogvatartott hibáján kívül a látogatás elmarad (pl. szállítás, betegség, más intézeti ok) és a látogatás öt napon belül esedékes, a hozzátartozókat az intézet saját költségén értesíti.

Ha a látogatás a fogvatartottnak felróható okból marad el, az intézetet felelősség nem terheli.

A látogatásra az erre kijelölt helyiségben kerül sor, asztalnál ülve történik, a látogatás alatt élelmiszer nem fogyasztható.

A látogatók az intézet területére érvényes látogatási engedéllyel, érvényes személyi igazolvánnyal vagy útlevéllel, szeszes italtól és bódítószertől mentes állapotban léphetnek be. Az intézet területén a látogató köteles betartani az intézet parancsnoka által meghatározott szabályokat.

Ha olyan személy érkezik látogatási céllal, akinek neve az értesítésen nem szerepel, de az elítélt kapcsolattartói között nyilvántartott, abban az esetben a látogatás végrehajtásának irányításával megbízott vezető vagy a reintegrációs tiszt - az elítélt kérelme alapján - engedélyezheti a látogatást.

A hozzátartozók igazoltatása a látogatás megkezdése előtt 30 perccel kezdődik. A késve érkezők intézeten belüli beléptetésére csak abban az esetben van lehetősége a kapcsolattartónak, ha a következő turnusban van szabad férőhely, egyebekben a látogatásra történő belépésre nincs lehetőség.

A látogató helyiségbe történő belépés előtt a látogatók fémkereső készülékkel ellenőrizhetők. Amennyiben a látogató az ellenőrzésnek nem veti magát alá, illetve veszélyezteti az intézet rendjét és biztonságát, úgy a látogatásból kizárható. A látogató személy csomagja és ruházata átvizsgálható.

Látogatás közben kizárólag az intézet által kihelyezett ivóvíz fogyasztható.

Amennyiben a látogatás rendjét a fogvatartott vagy látogatója megzavarja, és azt felszólításra sem hagyja abba, a látogatást megszakítjuk. Ilyen esetben a látogatónak az intézet területét azonnal el kell hagynia. A fogvatartottat a körletre kísérik, indokolt esetben elkülönítik, vétkes magatartása esetén fegyelmi eljárást indít az intézet.

A látogatóhelyiséget el kell hagyni, ha azt az arra jogosult személyi állomány tagja egyéb büntetés-végrehajtási okból elrendeli.

A látogatás előtt és után a fogvatartottat személymotozásnak vetik alá.

A látogatófogadás során a fogvatartottak kapcsolattartói számára a kiétkezési boltban előre összeállított, négy különböző értékű csomag rendelhető meg, melyeket a kapcsolattartók a fogvatartott részére a látogatáskor is megvásárolhatnak.

A fogvatartott kisebb ajándékokat, kézimunkákat akkor adhat át a látogatójának, ha a reintegrációs tiszt írásos engedélyével rendelkezik, ebben az esetben az ajándékot a távozáskor a reintegrációs tiszt adja át a látogatónak.

A beszélőn reintegrációs tiszt által ellenőrzött és engedélyezett hivatalos iratot, valamint előzetes fogvatartott esetében teljes alsó- és felső ruházatot a Házirendben meghatározott darabszámban (3 váltás ing, pulóver, nadrág, szabadidőruha) dokumentálás mellett vehet át a látogatást biztosító reintegrációs tiszt.

A látogató fogadása alkalmával a fogvatartottak részére a fizikai érintkezés semmilyen formában nem engedélyezett.

Másik bv. intézetben tartózkodó engedélyezett kapcsolattartójának látogatását kérelmi lapon, az intézet parancsnokától kell kérnie.

A védő, jogi képviselő látogatása (ügyvédi beszélő) munkanapokon hivatali időben történhet.

| ***végrehajtási fokozat*** | ***rezsim*** | ***látogatófogadás*** |
| --- | --- | --- |
| *előzetesen letartóztatott* | *enyhe* | *havonta 2x60*  *+ 30 perc* |
| *általános* | *havonta 2x60 perc* |
| *szigorú* | *havonta 2x60 perc* |
| *fegyház* | *enyhe* | *havonta 2x60 perc* |
| *általános* | *havonta 1x90 perc* |
| *szigorú* | *havonta 1x60 perc* |
| *börtön* | *enyhe* | *havonta 2x90 perc* |
| *általános* | *havonta 1x90 perc* |
| *szigorú* | *havonta 1x75 perc* |
| *fogház* | *enyhe* | *havonta 2x90 +*  *3 havonta 90 p.* |
| *általános* | *havonta 2x90 perc* |
| *szigorú* | *havonta 1x90 perc* |
| *elzárás, szabálysértési elzárás* | *nincs rezsim* | *havonta 2x 90 perc* |
| *rendbírság helyébe lépő elzárás* | *nincs rezsim* | *havonta 3x90 perc* |
| *közérdekű munka, pénzbüntetés helyébe lépő szabadságvesztés* | *nincs rezsim* | *havonta 2x 90 perc* |
| *HSR* | *fegyház szigorú* | *havonta 1x60 perc* |
| *biztonsági zárka* | *fegyház szigorú rezsim* | *biztonsági fülkében*  *vagy technikai eszközön* |
| *drogprevenciós részleg* | *börtön általános rezsim* | *havonta 2x 90 perc* |
| *enyhébb végrehajtási szabályok* | *fogház enyhe rezsim* | *havonta 2x90 +*  *3 havonta 90 p* |
| *társadalmi kötődés program* | *börtön vagy*  *fogház enyhe* | *havonta 2x75 perc* |
| *havonta 2x90 +*  *3 havonta 90 p* |
| *átmeneti részleg* | *börtön enyhe* | *havonta 2x90 perc* |
| *gyógyító-terápiás r.* | *börtön általános* | *havonta 1x90 perc* |
| *pszichoszociális r.* | *börtön általános* | *havonta 1x90 perc* |
| *alacsony biztonsági kockázatú részleg* | *fogház enyhe* | *havonta 2x90 +*  *3 havonta 90 p* |